*Projekts*

**LATVIJAS REPUBLIKAS MINISTRU KABINETS**

2021. gada \_\_. \_\_\_\_\_\_\_\_\_

 Instrukcija Nr. \_

(prot. Nr. \_\_ \_\_. §)

**Grozījumi Ministru kabineta 2019. gada 24. septembra instrukcijā Nr. 6 “Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā”**

Izdota saskaņā ar

[Valsts pārvaldes iekārtas likuma](http://www.likumi.lv/doc.php?id=63545)

72. panta pirmās daļas 2. punktu

Izdarīt Ministru kabineta 2019. gada 24. septembra instrukcijā Nr.6 “Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības Strukturālo reformu atbalsta programmā” (Latvijas Vēstnesis, 2019, 196. nr.) šādus grozījumus:

1. Izteikt instrukcijas nosaukumu šādā redakcijā:

“Kārtība, kādā reģistrē, piesaka un iesniedz pieprasījumu atbalsta saņemšanai Eiropas Savienības tehniskā atbalsta instrumenta ietvaros”.

2. Izteikt 1.punktu šādā redakcijā:

“1. Instrukcija nosaka kārtību, kādā:

1.1. tiešās pārvaldes iestāde un pastarpinātās pārvaldes iestāde (turpmāk – valsts iestāde) reģistrē un piesaka pieprasījumu atbalsta saņemšanai Eiropas Savienības tehniskā atbalsta instrumentā (turpmāk – pieprasījums) saskaņā ar Eiropas Parlamenta un Padomes 2021. gada 10. februāra Regulu (ES) 2021/240, ar ko izveido tehniskā atbalsta instrumentu;

1.2. Finanšu ministrija kā Eiropas Savienības tehniskā atbalsta instrumenta (turpmāk – instruments) koordinējošā iestāde Latvijā (turpmāk – koordinējošā iestāde) iesniedz pieprasījumu Eiropas Komisijas Strukturālo reformu atbalsta ģenerāldirektorātam.”

3. Aizstāt 4.punktā vārdu “dienestam” ar vārdu “ ģenerāldirektorātam”.

4. Aizstāt 5.punktā vārdu “dienesta” ar vārdu “ ģenerāldirektorāta”.

 5. Izteikt 7.punkta 7.1. apakšpunktu šādā redakcijā:

“7.1. īstenošana ir uzsākta programmas, kas izveidota saskaņā ar Eiropas Parlamenta un Padomes 2017. gada 17. maija Regulu (ES) 2017/825, ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013, iepriekšējā ciklā, un to nepieciešams turpināt;

6. Papildināt 7.punktu ar 7.4. apakšpunktu šādā redakcijā:

“7.4. pieprasījums ir saistīts ar atveseļošanas un noturības plānu sagatavošanu, grozīšanu un pārskatīšanu saskaņā ar Eiropas Parlamenta un Padomes 2021. gada 12. februāra Regulu (ES) 2021/241, ar ko izveido Atveseļošanas un noturības mehānismu un šo plānu īstenošanu dalībvalstīs.”

6. Aizstāt 8.punktā vārdu “dienestā” ar vārdu “ ģenerāldirektorātā”.

Ministru prezidents A. K. Kariņš

Finanšu ministrs J. Reirs